Finlernintoj de Duolingo duoble superas UEA-n
#000000
Fine de majo la suma kvanto de la homoj, kiuj eklernis Esperanton ĉe la retejo Duolingo, superis milionon. Proksimume kvin procentoj el la eklernintoj finas la kurson. Tio signifas, ke la kvanto de finlernintoj nun almenaŭ duoble superas la membrokvanton de UEA.
#000001
La kurso de Esperanto ĉe Duolingo estas pli populara ol tiu de la vjetnama, sed malpli populara ol la kurso de la hebrea.
#000002
En du jaroj la Esperanto-kursoj ĉe la populara lingvolerna retejo Duolingo atingis sume pli ol milionon da eklernintoj. La kurso en la angla lingvo estis lanĉita en majo 2015, la kurso por hispanlingvanoj fine de 2016, kaj la 27-an de majo 2017 la suma kvanto de eklernintoj en tiuj du kursoj atingis unu milionon.
#000003
Tio tamen ne signifas, ke miliono da homoj en la nuna momento studas Esperanton ĉe Duolingo, atentigas Lu Wunsch-Rolshoven, kiu akompanas la Duolingo-projektojn jam ekde la komenca fazo:
#000005
– Eble finlernis 30.000 ĝis 50.000 homoj per Duolingo mem. Ja antaŭ pli ol unu jaro ĉiutage jam finlernadis 30 homoj kaj antaŭ duonjaro estis jam 100 finlernantoj tage. Verŝajne nun eĉ pli. Aldoniĝas homoj, kiuj finlernis en aliaj retejoj aŭ private aŭ per la praktiko.
#000007
La suma kvanto de individuaj kaj asociaj membroj de la plej granda esperantista asocio, UEA, fine de 2016 estis iom pli ol 13.000. Tio signifas, ke la homoj kiuj finstudis la kurson ĉe Duolingo estas minimume duoble, eble trioble pli multaj ol la membroj de UEA. Sed ĉu eblas iel taksi, kiom el la finintoj iel poste uzas la lingvon – en la reto aŭ en fizikaj renkontiĝoj?
#000009
– Tre malfacila demando – ne estas indikoj pri tio. La solajn statistikojn tiurilate mi povas doni de Amikumu kaj Telegramo. En Telegramo, estas 4.352 unikaj uzantoj en ĉiuj esperantistaj grupoj kaj laŭ enketo plejparto de ili lernis Esperanton per Duolingo. Cetere, en Amikumu, estas 4.354 uzantoj (nivelo: 45 denaskaj, 828 altaj, 1164 mezaj, 1062 bazaj).
#000010
Tamen, ne eblas scii precize kiom el tiuj homoj lernis per Duolingo. Krome, la uzantoj ĉe Telegramo kaj Amikumu nur parte estas la samaj homoj – estas pli da nejunuloj ĉe Amikumu, kaj pro juraj kialoj personoj sub la aĝo de 18 jaroj eĉ ne rajtas aliĝi al Amikumu.
#000011
La sekva lingvo, en kiu la Esperanto-kurso de Duolingo estos havebla, estas la portugala. Ankoraŭ ne klaras, kiam ĝi pretos, sed jam preskaŭ 20.000 homoj aliĝis por partopreni la kurson, kiam ĝi haveblos. Ankoraŭ ne estas decidite, kiu estos la sekva lingvo post la portugala, en kiu la kurso estos havebla, rakontas Lu Wunsch-Rolshoven.
#000012
– La kandidatoj estas ekzemple la franca, rusa, germana kaj ĉina. Dependos de la takso de la Esperanto-teamo por Duolingo, sed ankaŭ de Duolingo mem.
#000013
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000014
Amikumu ekhavis pli ol mil novajn uzantojn
#000015
Historiaj periodaĵoj nun rete traserĉeblaj
#000016
Tre tre bona, kaj sufiĉe kompleta, merkatika analizo de la fenomeno Duolingo. La nombro da finlernintoj de la esperanta kurso estas multege pli alta ol la dubantoj pri la projekto pensis antaŭ dudeko da monatoj.
#000017
Tiuj kursoverkantoj, kiuj (mi pensas) faras la tuton volontule, senpage, meritas esti publike konataj kaj publike dankataj de ĉiuj Esperantistoj. La duolinganoj nun estas la plej gravaj homoj en la instruada, strategia flanko de Esperanto. Mi estas ĉeesta instruisto de Esperanto (BEK-Kurso), sed la laboro de la verkantoj de duolingo estas multoble pli grava ol tio kion mi faras.
#000019
Kiel menciiĝas en la artikolo, eble venos post iomete da tempo nova duolinga kurso de Esperanto en la portugala, Kaj ankaŭ en postaj monatoj aŭ jaroj, en la franca, la rusa, la germana kaj la ĉina.
#000020
Mi pensas, ke valoras la penon krei motivigo-ŝtormon, kuraĝigan ventegon por NOVAJ VERKANTOJ de NOVAJ KURSOJ en Duolingo. Ni devas substreki pli la valoron de la verkantoj, de la homoj, kaj malpli la teknologion de algoritmoj kaj maŝinoj.
#000021
Pri tradicia instruado kaj interreta instruado, ĉeestaj instruistoj kiel mi havas nian roleton en la kursoj de Esperanto, sed nun laŭ merkatika kaj strategia vidpunkto estas historia momento, historia ŝanco meti la lumon sur novajn homojn kiuj volas kaj povas krei kursojn por Duolingo en ĉiuj lingvoj eblaj: en la ĉina, la korea, la japana, la vjetnama, la germana, la franca, la rusa, la hinda, la araba, la kataluna, swahila, kotopo.
#000022
Dankon pro viaj laŭdoj kaj jes, mi povas konfirmi, ke la tuta laboro de la kurskreantoj de Esperanto ĉe Duolingo estis tute volontula (senpaga).
#000024
Krome, UEA bone komprenas la gravecon de Duolingo, ĉar ili sendas senpagajn revuojn al ĉiuj, kiuj finas la kurson (kiam la kursfinintoj petas ilin). 16-jara lernanto en Filipinoj eĉ rakontis, ke tiuj revuoj estis fakte la unua poŝto de lia vivo! Krome, Mireille Grosjean, prezidanto de ILEI, bonege komprenas la gravecon de Duolingo kaj provas helpi kiel eble plej multe por disvastigi sciojn pri tiu projekto al instruistoj.
#000025
Katalin Kovats, kadre de Edukado.net, kreis tutan kurson, kiu ĝuste celas finlernintojn de Duolingo. Ekparolu estas paroliga kurso en kiu la lernantoj mem povas elekti pri kiuj temoj ili volas paroli kaj volontuloj tutmonde helpas al ili ekzerci sin en 10 sesioj.
#000026
Mi ankaŭ ne povas ne mencii la Akademion de Esperanto, kiu sub granda tempopremo tamen provlegis ĉiujn frazojn de la kursoj. Laŭ mi, ĝuste pro ilia diligenta laboro, la kursoj de Esperanto estas nun la plej altkvalitaj kursoj en la tuta sistemo de Duolingo! Laŭ mia scio, neniu alia lingva instituto iel kunlaboris kun kreantoj de Duolingo-kurso.
#000027
0. Enkonduko: konvinkoj, reklamoj, informoj; la interna ideo.
#000029
2. Por elementa klero, kutima komunikiĝo, turismo (kompleteco).
3. Relativa sendependeco (kompromiso kun la ofteco).
#000031
II. Scienca argumentado pri partoj de la gramatiko.
III. Argumentado pri metodaro, ekzemploj, ekzercaro.
#000032
Ekzistas la Zagreba Kurso en la reto, , jam en 20 lingvoj. Eble ĝi ne estas perfekta, sed ĝi estas tute bona bazo por homo, kiu volas vere rapide eklerni la lingvon. La ofteco de la vortradikoj estis esplorita antaŭ la kurso kaj oni uzis la 500 plej oftajn radikojn de la parola lingvo.
#000033
Mi mencias tion kiel respondon. Tiu kurso tamen estas neniu anstataŭajo por la Duolingo-kurso, kies grandega avantaĝo estas la simpla fakto, ke oni ofertas ĝin ĉe la plej populara lingvolerna retejo de la nuna tempo. Tio havas enorman varban efikon. Se homo poste, por lerni laŭ alia maniero, transiras al alia kurso aŭ metodo, tio nenion forprenas de la merito de la Duolingo-kurso.
#000035
Ĉu vi, Lu, eble havas prognozon pri kiam la esperantaj duolingvanoj atingos 2,000,000? Ĉu en unu jaro kaj duono? Pli? Malpli?
#000037
Estus interese havi prognozo-konkurson. Kiu povus sukcese diveni la tagon? Mi dirus, 2 milionoj en la 15a de decembro, 2018. Imagu la kvanton da ĉampano en tia tago!
#000038
Ĉu vi vidas specon de “tipping point” aŭ kritika maso, je kiu la informada, varba efiko, pro abundo da amaskomunikilaj artikoloj (pro kreskanta esperanta duolingo), akceliĝos?
#000040
0. Enkonduko: konvinkoj, reklamoj, informoj; la interna ideo.
1. La baza lernolibro devos havi altan statuson/rangon (per la helpo de UK
2. La lernolibro devos havi la optimuman parton de la akademia vortaro.
Ĉirkaŭ 900 morfemojn por elementa klero, kutima komunikiĝo, turismo (scienca argumentado; 500 morfemojn ne estas sufiĉaj
por tio (kaj el tio sekvas, ke la lernintoj forir(as/os).
3. Scienca argumentado pri partoj de la gramatiko; pri metodaro, ekzemploj, ekzercaro.
#000044
Mi kaptas la okazon ankau cxi tie gratuli s-ron Lu Wunsch-olshoven pro la elstara agado en la Duolingo .
Tre volonte mi legas cxi-reteje liajn bonegajn komentojn.
#000047
Kvankam vi ja ne estas "oficiala" kunlaboranto de la projekto, vi ĉiam estas tie por ni kiam mi bezonas helpon pri verkado kaj disvastigado de artikoloj pri Duolingo ktp. Dankegon!
#000050
Sendube bonega aligho de E-movado al la nova teknologia erao de la homaro. Tio preskau garantias iom post ioman kreskon de seriozeco de la traktado de E en la mondo ghenerale, do ni ighos akceptita faktoro chiam pli estimata.
Tamen, mi devas atentigi, ke inter lerno de Esperanto kaj efektiva partopreno en la E-popolo (kiu povas garantii nian gravecon) estas enorma brecho, kiun superi tute ne estas facile. Lau miaj longjaraj spertoj, kaj tion certe bone scias ankau UEA kaj ILEI, estas neimageble malgranda procento de homoj kiuj finlernis bazan kurson kaj oni povas diri kiuj ekregis la bazon, kiuj efektive eniras kaj eknaghas en la t.n. movado kaj kiuj daure pli au malpli vere uzos la lingvon en sia vivo. Vidu jam la statistikojn de Lu: 4000 en Amikumu inter kiuj chirkau mil komencantoj (oni ne scias kiom el Duolingo). Ech se la tuta milo estas el Duolingo, tio kompare kun unu miliono estas unu promilo da homoj kiuj eklernis au 2 procentoj de tiuj kiuj finlernis ghin. Mia sperto estis kiam mi dum 8 jaroj regule instruis en Maribor al gejunuloj (entute al proksimume 60 kursanoj, kiuj finlernis), nur 3 efektive tre bone ellernis ghin kaj nur unu post pluraj jaroj kuraghis sub mia daura instigado iri al internacia E-arangho kaj tiam efektive "esperantistighi", ighi entuziasma kaj nun aktive partoprenanta ankau en la landa movado. Do, ankau nur 2% el la tuta finlernintaro.
El tio sekvas ke post 2 milionoj da duolinganoj, ni havos eble 100.000 finlernintojn kaj nur 2-3000 personojn kiuj efektive richigos nian movadon per fresha sango.
La demando estas, kion ni povas fari por tion pli sukcesigi, kiel informi la finlernintojn kaj kion oferti al ili. Lau mi sendi revuon de UEA tute ne adekvatas al bezonoj de nuntempaj gejunuloj. Amikumu kaj Telegramo ne estas sufichaj.
#000051
Preter la interesa diskuto pri Duolingo kaj ties sukceso, via lasta paragrafo (La demando estas...) gravegas, se ne diri estas la kerno de la estonteco de la Eo-movado, do ankaŭ de nia lingvo.
Post dudek jaroj da esperantist-agado, mi povas diri, ke ĉio, kion mi proponis, ĉu al la instancoj de UEA, ĉu al la francaj esperantistoj estis ne konsiderita serioze. Jes ĉio.
#000052
La scivolemuloj trovos pere de serĉilo.
#000058
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000063
Aliĝi al 400 aliaj abonantoj
#000067